b'\n_START_ARTICLE_\nYorkshire\n_START_PARAGRAPH_\nYorkshire je zgodovinska grofija v severnem delu Anglije in najve\xc4\x8dja v Zdru\xc5\xbeenem kraljestvu. Zaradi njene velikosti v primerjavi z drugimi angle\xc5\xa1kimi grofijami je precej nalog razdelila med svoje dele, v katere je bila razdeljena tekom let. Kljub tem spremembam je bila Yorkshiru vedno priznana pomembna kulturna in geografska vloga. Ime grofije je doma\xc4\x8de in dobro znano v vsem kraljestvu, redno se pojavlja tudi v medijih in vojski. Ime se pojavlja tudi v sedanjih enot nazivih civilne uprave, ko so Yorkshire and the Humber in West Yorkshire._NEWLINE_V mejah zgodovinske grofije Yorkshire so obmo\xc4\x8dja, ki naj bi bila med najbolj zelenimi v Angliji. Zahvala za to gre \xc5\xa1irokim pasovom neokrnjene narave v obmo\xc4\x8djih Yorkshire Dales in North York Moors, prav tako za varstvo narave skrbijo tudi mesta. Yorkshire v\xc4\x8dasih imenujejo tudi De\xc5\xbeelo, kjer \xc5\xbeivi bog. V grbu Yorkshira je bela vrtnica angle\xc5\xa1ke plemi\xc5\xa1ke dru\xc5\xbeine York. Najpogosteje so v grofiji uporabljali zastavo z belo vrtnico na temno modri podlagi. Po dolgih letih uporabe so 29. julija 2008 to zastavo razglasili za zastavo grofije. Yorkshirski dan, ki poteka vsakega 1. avgusta, je proslava kulture grofije Yorkshire, v katero sodijo tako spomin na zgodovinske dogodke kot Yorkshirsko nare\xc4\x8dje.'